Neil Nongkynrih

Neil Herbert Nongkynrih (født 9. juli 1970, død 5. januar 2022) var en indisk konsertpianist og dirigent.

Nongkynrih vokste opp i Jaiaw Langsning i det nordøstlige India. Han flyttet til London i 1988 og begynte å studere musikk. I 2001 flyttet han tilbake til India og bosatte seg i Shillong.

Han er mest kjent for å ha grunnlagt Shillong Chamber Choir som vant konkurransen India's Got Talent i 2010. For sitt arbeid med musikk ble han i 2015 tildelt Padma Shri som er den fjerde høyeste sivile utmerkelsen i India.

Nongkynrih var på et musikalsk oppdrag i Mumbai i januar 2022 da han ble akutt syk. Han ble brakt til sykehus og operert, men døde dagen etter.

Referanser

Eksterne lenker 
 

Dirigenter
Indiske musikere
Personer fra Shillong